Ψαρόσουπα βελουτέ με σοτέ λαχανικά και κρόκο Κοζάνης
Μια αχνιστή κρεμώδης ψαρόσουπα, με νόστιμα ψάρια και εποχικά λαχανικά. Ο κρόκος Κοζάνης κάνει τη διαφορά και την καθιστά ιδανική ακόμα και για ένα πολύ επίσημο τραπέζι.
2 μυλοκόπια του 1 κιλού ή σφυρίδα, ή 1 μεγάλο δίκιλο ψάρι, καθαρισμένα, 300 γρ. πατάτες, σε μέτρια κομμάτια, 1 κρεμμύδι, σε μεγάλα καρέ, 3 καρότα, σε μέτριες ροδέλες, 8 ίνες κρόκο Κοζάνης, 2 κουτ. σούπας χυμός λεμονιού, 70 ml ελαιόλαδο + 3 κουτ. σούπας επιπλέον, αλάτι, πιπέρι φρεσκοτριμμένο, 2 - 3 κλωνάρια σέλερι, ψιλοκομμένο, 300 γρ. μπρόκολο, χωρισμένο σε μικρά μπουκέτα, 1/2 μάτσο φρέσκος κόλιανδρος ή καυκαλήθρες, ψιλοκομμένα, αλάτι, πιπέρι φρεσκοτριμμένο
Για την ψαρόσουπα βελουτέ με σοτέ λαχανικά ξεκινάμε και βάζουμε τις πατάτες, το κρεμμύδι και τα καρότα στον πάτο μιας  βαθιάς κατσαρόλας.Από πάνω βάζουμε το ψάρι.Ρίχνουμε το  σαφράν, το λάδι και αλατοπίπερο και σκεπάζουμε με νερό ίσα να καλυφθεί το ψάρι (περίπου 2 λίτρα).Βράζουμε σε μέτρια φωτιά, για περίπου 25 λεπτά, μέχρι να μαλακώσουν. (Αν έχουμε βάλει 1 μεγάλο ψάρι, θα χρειαστεί  περίπου 10 λεπτά περισσότερο βράσιμο).Παράλληλα, σε ένα τηγάνι ζεσταίνουμε τις 3 κουταλιές  ελαιόλαδο σε μέτρια φωτιά και σοτάρουμε το μπρόκολο με το σέλερι για 5 - 7 λεπτά, μέχρι να ροδίσουν.Προσθέτουμε τον κόλιανδρο και αλατοπίπερο και αποσύρουμε.Βγάζουμε προσεκτικά το ψάρι  με τρυπητή κουτάλα και το κρατάμε ζεστό.Βγάζουμε και τα λαχανικά σε ένα σκεύος και σουρώνουμε το ζωμό.Ρίχνουμε το ζωμό και  τα λαχανικά στoν πολυκόφτη (σε δόσεις), προσθέτουμε το χυμό λεμονιού και τα χτυπάμε μέχρι να πολτοποιηθούν.Αδειάζουμε στην κατσαρόλα, αλατοπιπερώνουμε και προσθέτουμε το μείγμα του τηγανιού.Βράζουμε σε μέτρια  φωτιά για 3 - 4 λεπτά.Σερβίρουμε τη ψαρόσουπα βελουτέ με σοτέ λαχανικά και δίπλα το ψάρι καθαρισμένο σε πιατέλα.
Καρότα,Πατάτες,Ψάρι